 Igbo sị na ọ na-abụ ịkpọ ngwere emeghị ihe o jiri bụrụ ịkpọ ngwere, ụmụaka ewere ya mere anụ nudummiri na ọkọchị.  Ọ bụ nịgbaso nke a ka e jiri kọwaa omenala dịka oke ihe dị mkpa na ọbara na-ehù na ndụ àgbụrụ, ma kpọkuokwa ndị Igbo nebe dị iche-iche ka ha jigidesie asụsụ na omenala ha ike. Ya bụ òkù bụ nke a kpọrọ site nọnụ otu nwa amadi selitere isi nichekwaba omenala Igbo, ma bụrụkwa eze ọdịnala ndị obodo Akpụ dị nokpuru ọchịchị Orumba North nke steeti Anambra, bụ Igwe Marcel Okoli na mmemme iri ji ọhụụ obodo nke ahọ 2019.O mere ka a mara na njirimara na omenala ndị kwèsìrì ịbụ ihe ndị ji eme ngalá ma kọwapụta mkpa ọ dị na onye ọbụla bụ ezi nwa afọ Igbo ga-amalite noge kuzibere ụmụ ha omenala na njirimara ndị Igbo, ka ha wee malite ichekwaba na iji ya kpọrọ ihe, maka na eze okenye anaghị adachaa, puchie.Ka ọ na-emezupụta omenala ịwa ji kpọmkwem, Igwe Okoli kèlere Chukwu Abịama maka onyinye ndụ na ahụike o nyèrè ndị obodo ahụ na ndị Igbo nụwa gbaa gburugburu, ha wee kọọ ma dịkwa ndụ gwute, ma kpekwazie ka ọ gaa nihu ime ka ogologo ndụ, ahụike, ngozị na udo tọrọ àtọ gaa nihu ịdịnyere obodo ahụ na ụmụafọ ya niile nebe dị iche-iche ha nọ.O tòkwazịrị aka na-achị steeti Anambra, bụ gọvanọ Willie Obianọ maka ọtụtụ ihe ukwu dị iche iche ọchịchị ya meptagoro na steeti ahụ, ma rịọkwazie ka a tụọ arò mara ka a ga-esi na-emekọ mmemme ahụ ọnụ na steeti Anambra nihi na nke ahụ ga-enye aka nịkwalite njem nlegharị anya na ya bụ steeti.Na ntụnye nke ya, ode akwụkwọ obi eze, bụ Nze Mike Udensi kọwara omenala dịka nwata tote o tokwuru, ma kwukwazie na ọkwa mba na-achị nolu nolu, bụzị nke mere na ndị obodo ọbụla nwere aha dị iche-iche ha na-akpọ mmemme iri ji ọhụ nobodo ha.Nịdabèrè na nke ahụ, o mere ka a mara na ndị obodo Akpụ na-akpọ mmemme iri ji ọhụụ nke ha Otite, nke pụtara na ọ bụ oge na omenala pụrụ iche ha ji enye Chineke ekele maka ichekwaba ha ogologo oge ahọ ọrụ niile, ma dubànyekwa ha noge oriri ji ọhụụ ahụ, nke ọ ga-abụ ọ bụrụ na ha emeghị ya, o nweghị onye ọbụla nobodo ahụ egwu ga-ekwe gaa nubi ya gwùrú ji rie, wee rukwaa mgbe eze ọdịnala obodo ahụ gọziri ma dookwa ya nsọ maka oriri, site na ya bụ mmemme Otite.Na nkọwa nke ya, otu nwa amadi e ji okwu ya agba ìzù nobodo ahụ, bụ Ọkammụta Andrew Osuigwe hụtara mmemme iri ji ọhụ dịka omenala na-ejikọ ndị obodo ma kọwakwa ya dịka isi sekpụ ntị nomenala Igbo, dịka ọ bụ ihe doro anya na o sò notu omenala zuru Igbo ọnụ.Dịka ọ na-akọwa ndị Igbo dịka ndị e jiri ọrụ ugbo wee mara noge mbụ, wee ruzie ugbu a ha màlìtèrè itinyegasị aka nọmarịcha ụzọ ọzọ dịgasị iche-iche e si achụta ego; Ọkammụta Osuigwe kpọrọ òkù ka e nwee mbawanye na ngalaba ọrụ ugbo, ọkachasị nebe ndị Igbo nọ, ma ghara ịgbakụta ya azụ ka ọ nyụọ ka ọkụ, nihi ọtụtụ uru dị iche-iche si na ya apụta.Ịgba egwu ọdịnala dị iche iche nakwa igosi ihe ngosi dị iche iche e jiri mara Igbo so nihe pụtakarịchara ìhè na mmemme ahụ. Ihe ndi ọzọ merekwara ka mmemme ahụ zaa aha ya bụ: iwa na ikesa ji ọhụụ ahụrụ ahụ, bụ nke e jiri mmanụ akwụ na-akwo muri muri, ụkpaka, ose, na akwụkwọ ụtazị mara abụba wee chọọ mma, tinyere mmanya ngwọ jụrụ oyi na nkwu elu, e jiri gbanyere ya ụgbọ nwamkpi. 